
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκρΐ(7η σύστασης τσυ κοινωφελούς ιδρύματος με 
την επωνυμία «ΙΔΡΥΜΑ ΥΠΟΤΡΟΦΙΩΝ ΑΝΩΤΑΤΗΣ 
ΕΚΠΑΙΔΕΥΣΗΣ Π. ΚΑΙ Μ. ΦΥΡΟΥ» και κύρωση του 
οργανισμού αυτού. 1 

ΑΠΟΦΑΣΕΙΣ 

Έγκριση και προκήρυξη διενέργειας της Ετήσιας Γε¬ 
ωργικής Στατιστικής Έρευνας έτους 2001. 2 

Έγκριση τροποποίησης του άρθρου 4 του καταστατι¬ 
κού του «Οικοδομικού Συνεταιρισμού Προσωπικού 

Ολυμπιακής Αεροπορίας - ΣΠΟΑ - ΣΥΝ.ΠΈ.». 3 

Ανανέωση θητείας Αναπτυξιακού Συνδέσμου Δήμων 
και Κοινοτήτων Θριασίου Πεδίου Νομαρχιακής 

Αυτ/σης Δυτικής Αττικής. 4 

Σύσταση Νομικού Προσώπου με την επωνυμία «Σχολι¬ 
κή Επιτροπή 4ου Δημοτικού Σχολείου Ζεφυρίου». 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΑΝΩΤΑΤΗΣ ΕΚΠΑΙ¬ 
ΔΕΥΣΗΣ Π. ΚΑΙ Μ. ΦΥΡΟΥ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 8245/31.8.2000 πράξη της Συμβολαιογρά¬ 
φου Αθηνών, Βασιλικής Γεωργίου Μιχαλοπούλου, όπως 
αυτή τροποποιήθηκε με την αριθ. 8417/16.3.2001 πράξη 
της ιδίας, μετην οποία οι: Παύλος Φυρόςτου Αλεξάνδρου 
και η Άννα-Μπελίντα σύζυγος Παύλου Φυρού σύστησαν 
κοινωφελές ίδρυμα με την επωνυμία «ΙΔΡΥΜΑ ΥΠΟΤΡΟ¬ 
ΦΙΩΝ ΑΝΩΤΑΤΗΣ ΕΚΠΑΙΔΕΥΣΗΣ Π.ΚΑΙ Μ.ΦΥΡΟΥ» και με 
έδρα την Αθήνα. 

2. Τις διατάξεις των άρθρων: α) 95 και 98 του 
Α.Ν. 2039/1939, β) 101 και 119 του Εισαγωγικού Νόμου 
του Αστικού Κώδικα και γ) 108 και 110 του Αστικού Κώδι¬ 
κα. 


3. Τηναπό9.4.2001 γνωμοδότηση του Συμβουλίου Εθνι¬ 
κών Κληροδοτημάτων. 

4. Την αριθ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονο¬ 
μικών μετην οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ571 Β'). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΥΠΟΤΡΟΦΙΩΝ ΑΝΩΤΑΤΗΣ ΕΚ¬ 
ΠΑΙΔΕΥΣΗΣ Π. ΚΑΙ Μ. ΦΥΡΟΥ», η οποία έγινε από τους 
Παύλο και Αννα-Μπελίντα Φυρού με την αριθ. 8.245/ 
31.8.2000 πράξη της Συμβολαιογράφου Αθηνών Βασιλι¬ 
κής Γεωργίου Μιχαλοπούλου όπως αυτή τροποποιήθηκε 
μετην αριθ. 8417/16.3.2001 πράξη της ιδίας. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εθνικής Παιδείας και Θρησκευμάτων και Οικονομι¬ 
κών και διέπεται από τις διατάξεις της ανωτέρω συστατι¬ 
κής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισηςτου κοινωφελούς ιδρύματος με 
την επωνυμία «ΙΔΡΥΜΑ ΥΠΟΤΡΟΦΙΩΝ ΑΝΩΤΑΤΗΣ ΕΚ¬ 
ΠΑΙΔΕΥΣΗΣ Π. ΚΑΙ Μ. ΦΥΡΟΥ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΥΠΟΤΡΟΦΙΩΝ ΑΝΩΤΑΤΗΣ ΕΚΠΑΙΔΕΥΣΗΣ Π. ΚΑΙ Μ. ΦΥ- 
ΡΟΥ» που συστήθηκε από τους Παύλο και Αννα - Μπελί- 
ντα Φυρού με την αριθ. 8.245/31.8.2000 πράξη της Συμ¬ 
βολαιογράφου Αθηνών Βασιλικής Γ. Μιχαλοπούλου, 
όπως αυτή τροποποιήθηκε μετην αριθμ. 8417/16.3.2001 
πράξη της ιδίας αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της ανωτέρω συστα¬ 
τικής πράξης, του παρόντος οργανισμού, του 
Α.Ν. 2039/1939, όπως κάθε φορά ισχύει ο νόμος αυτός 

και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράψει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: να βοηθήσει Έλληνες 
σπουδαστές που ζούν στην Ελλάδα και έχουν οικονομική 
ανάγκη, χορηγώντας σ’αυτούς υποτροφίες, για Ανώτα¬ 
τες, δηλαδή Πανεπιστημιακές και Μεταπτυχιακές σπου¬ 
δές στην Ελλάδα ή σε άλλη χώρα της Ευρώπης. 

Άρθρο 3 

Περιουσία - Πόροι 

Α. Περιουσία του ιδρύματος αποτελούν: 

1) Δραχμές είκοσι πέντε εκατομμύρια (25.000.000), σε 
μετρητά, που δωρίζονται για τον σκοπό αυτό, από τον 
ιδρυτή, Παύλο Φυρό. 

2) Δραχμές είκοσι πέντε εκατομμύρια (25.000.000), σε 
μετρητά, που δίνονται για τον σκοπό αυτό, από την ιδρύ- 
τρια, Άννα-Μπελίντα Φυρού. 

Β. Πόροι του ιδρύματος είναι: 

1) Δραχμές δώδεκα εκατομμύρια πεντακόσιες χιλιάδες 
(12.500.000) σε μετρητά, που θα δωρίζει κάθε χρόνο και 
για δέκα (10) τουλάχιστον χρόνια ο, από τους ιδρυτές, 
Παύλος Φυρός. 

2) Δραχμές δώδεκα εκατομμύρια πεντακόσιες χιλιάδες 
(12.500.000) σε μετρητά, που θα δωρίζει κάθε χρόνο και 
για δέκα (10) τουλάχιστον χρόνια η, από τους ιδρυτές, Άν¬ 
να-Μπελίντα Φυρού. 

3) Τα εισοδήματα από την εκμετάλλευση των περιου¬ 
σιακών στοιχείων όπως αυτά παραπάνω παρατέθηκαν, 
καθώς και τα εισοδήματα από την εκμετάλλευση των πε¬ 
ριουσιακών στοιχείων που θα διευρυνθούν μελλοντικά. 

4) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

5) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

1) Παύλο Φυρό του Αλεξάνδρου, Πρόεδρο και Ιδρυτή. 

2) Άννα - Μπελίντα σύζυγο Παύλου Φυρού, Αντιπρόε¬ 
δρο και Ιδρύτρια. 

3) Αικατερίνη Γαρδίκα, ιστορικό και μέλος. 

4) Πολυτίμη Σ. Μπερσίμη, δικηγόρο και μέλος. 

5) Ανδρέα Φυρό του Αλεξάνδρου, μέλος. 

2. Τα μέλη του Διοικητικού Συμβουλίου είναι ισόβια και 
αντικαθίστανται μόνο σε περίπτωση θανάτου ή παραιτή- 
σεως. Σε αυτήν την περίπτωση ο αντικαταστάτης του 
αποβιώσαντος ή παραιτηθέντος εκλέγεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης, με πλειοψηφία του πενήντα ένα τοις 
εκατόν (51%) των ψήφων των παρόντων κατά την συνε¬ 
δρίαση, που θα γίνει η εκλογή του νέου μέλους, η οποία 


δεν πρέπει να βραδύνει πέραν των έξι (6) μηνών από τον 
θάνατο ή την παραίτηση του μέλους που αντικαθίσταται. 

3. Το Διοικητικό Συμβούλιο συγκροτείται σε σώμα ανά 
τριετία και εκλέγει μεταξύ των μελών του, τον Πρόεδρο, 
τον Αντιπρόεδρο, τον Γραμματέα και τον Ταμία του Ιδρύ¬ 
ματος. Σε περίπτωση θανάτου ή παραιτήσεως ενός από 
αυτούς, κατά την διάρκεια της τριετούς θητείας του, τα 
υπόλοιπα μέλη του Διοικητικού Συμβουλίου, ανεξάρτητα 
πριν ή μετά την επιλογή του αντικαταστάτη του στο Διοι¬ 
κητικό Συμβούλιο, εκλέγουν ένα από τα μέλη του για να 
καλύψει τη θέση του αποβιώσαντος ή παραιτηθέντος, για 
όσο χρόνο ο τελευταίος θα κατείχε την θέση αυτή. Δηλα¬ 
δή η θητεία αυτού που θα εκλεγεί σε αντικατάσταση του 
αποβιώσαντος ή παραιτηθέντος, θα λήγει τότε που θα λή¬ 
γει και η θητεία των άλλων (Προέδρου και Αντιπροέδρου 
κ.λπ.), όπως θα έληγε και η θητεία αυτού, τον οποίο αντι¬ 
κατέστησε. 

4. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος ή ο νόμιμος αντιπρόσωπός του. 

5. Όλες οι αποφάσεις του Διοικητικού Συμβουλίου λαμ- 
βάνονται με πλειοψηφία 51% των ψήφων των παρόντων 
μελών και σε περίπτωση ισοψηφίας, υπερισχύει η άποψη 
υπέρ της οποίας τάχθηκε ο Πρόεδρος. Πρόεδρος και 
Αντιπρόεδρος έχουν το 26% των ψήφων ο καθένας. 

6. Ό,τι ισχύει για την περίπτωση θανάτου ή παραιτήσε- 
ως οποιουδήποτε μέλους του Διοικητικού Συμβουλίου, 
ισχύει και για την περίπτωση αποποίησης, ανικανότητας, 
έκπτωσης ή συνεχούς απουσίας για ένα εξάμηνο από τις 
συνεδριάσεις, του Διοικητικού Συμβουλίου, η οποία θεω¬ 
ρείται σιωπηρή παραίτηση. 

7. Γιατις συνεδριάσεις και τα διαλαμβανόμενα σ’ αυτές, 
τηρούνται λεπτομερή πρακτικά, τα οποία καταχωρούνται 
σε ειδικό βιβλίο και υπογράφονται από όλα τα μέλη του Δι¬ 
οικητικού Συμβουλίου που μετείχαν στην συνεδρίαση, κα¬ 
τά την αμέσως επόμενη συνεδρίαση και πριν από την 
έναρξη της ημερήσιας διάταξης. 

Αν κάποιος αρνηθεί να υπογράψει πρακτικό, η άρνησή 
του και οι λόγοι που προβάλλει αναφέρονται εκτενώς στο 
τέλος του πρακτικού με ευθύνη του Προέδρου, ο οποίος 
και υπογράφει την πιστοποίηση αυτή. 

8. Το Διοικητικό Συμβούλιο μπορεί να συνιστά, από τα 
μέλη του ή από τα μη μέλη του, ειδικές επιτροπές πεντα¬ 
μελούς ή τριμελούς σύνθεσης, που θα πρέπει πάντοτε να 
προεδρεύονται από μέλος του Διοικητικού Συμβουλίου, 
στις οποίες να μεταβιβάζει με απόφασή του, κατά πλήρη 
δικαιοδοσία, κάποιες αρμοδιότητές του, ή να τους ανα¬ 
θέτει την εκτέλεση συγκεκριμένου έργου, εντόςτωνπλαι- 
σίων, των γενικών οδηγιών, που θα τους δίδει. Οι επιτρο¬ 
πές αυτές σε καμία περίπτωση δεν αποτελούν όργανο 
του Ιδρύματος και πάντοτε ενεργούν στα πλαίσια των ει¬ 
δικών αποφάσεων και εντολώντου Διοικητικού Συμβουλί¬ 
ου. 

9. Τα μέλη του Διοικητικού Συμβουλίου, προσφέρουν 
τις υπηρεσίες τους, χωρίς αμοιβή, εκτός από μία αμοιβή 
στον Γ ραμματέα, το ποσό της οποίας ορίζεται με απόφα¬ 
ση του Διοικητικού Συμβουλίου. Δικαιούνται όμως οδοι¬ 
πορικών εξόδων που δαπάνησαν για την εκτέλεση υπη¬ 
ρεσίας του ιδρύματος, εφ’ όσον έγιναν έπειτα από ειδική 
εντολή του Διοικητικού Συμβουλίου και αποδεικνύεται ότι 
πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμαπσυ αφορά τη διοίκηση και τη λειτουργίατου, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση τσυ σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Τσ Δισικητικό Συμβσύλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από τσ νόμο Αρχή τον προϋπολο¬ 
γισμό και απολσγισμό τσυ ιδρύματσς, σύμφωνα με τις 
διατάξεις των άρθρων 101 και 102 τσυ α.ν.2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό τσυ ενεργητικσύ και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκσντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νσμσθεσίας. 

γ) Απσφασίζει για κάθε θέμα πσυ έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την απαδσχή ή αποπσίηση κληρονσ- 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτσ στα Δικαστήρια, στις Αρχές, κα¬ 
θώς και στις σχέσεις του με κάθετρίτο, αυτοπροσώπως ή 
με πρόσωπσ που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι πρσσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον δέκα (10) μέρες πριν από τη συνεδρίαση. 

γ) Καταρτίζει, βσηθσύμενσς από το Γραμματέα, την 
ημερήσια διάταξη των θεμάτων πσυ θα συζητηθαύν, την 
σπσία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγσυσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντσυ Διαικητικού Συμβσυλίσυ. 

δ) Εισηγείται στα Δισικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
πσυ προβλέπεται στσν εγκεκριμένο προϋπολογισμό. 


ζ) Ασκεί επσπτεία και έλεγχα στο προσωπικό του ιδρύ¬ 
ματος, εκτελεί τις αποφάσεις τσυ Δισικητικσύ Συμβσυλί¬ 
συ και ενεργεί σύμφωνα με τις ειδικές εξουσισδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει σ Αντιπρόεδρσς και σε περίπτωση απσυσίας ή κω- 
λύματσςτσύτου, άλλα μέλσςτου Δισικητικσύ Συμβουλίου 
που ορίζεται με απόφαση αυτσύ. 

Άρθρο 7 

Αρμοδιότητες Γ ραμματέα 

1. Ο Γραμματέαςτου ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα τσυ ιδρύματσς και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βσηθείται από υπάλληλα τσυ ιδρύμα- 
τσς, την ευθύνη όμως για τις ενέργειες τσύτσυ φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτσύ. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσσδα τσύτου, εκδίδοντας και 
υπσγράφαντας σχετικές αριθμημένες διπλότυπες απσ- 
δείξεις. 

β) Καταθέτει τα έσσδα του ιδρύματος, σε ένα από τα πι¬ 
στωτικά ιδρύματα πσυ ορίζσνται στσ άρθρσ 73 τσυ 
Α.Ν. 2039/1939, έχοντας την ευχέρεια να παρακρατεί από 
αυτά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτσυς. 

γ) Εκτελεί κάθε πληρωμή, ύστερα από έγγραφη εντσλή 
τσυ Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στσι- 
χείατσυ ιδρύματσς. 

ε) Φρσντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος, του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

Α. 1. Δικαίωμα υποτροφίας έχουν οι Έλληνες σπουδα¬ 
στές που ζούν στην Ελλάδα, για Ανώτατες, δηλαδή Πανε¬ 
πιστημιακές και Μεταπτυχιακές σπσυδές στην Ελλάδα ή 
σε άλλη χώρα της Ευρώπης, που έχουν οικονομική ανά¬ 
γκη. 

2. Οι υποτροφίες χορηγούνται χωρίς διαγωνισμό. Η επι¬ 
λογή και ανακήρυξη των υποτρόφων γίνεται (χωρίς δια¬ 
γωνισμό), σύμφωνα με τις διατάξεις της συστατικής πρά- 

ξης του ιδρύματος, του παρόντος Οργανισμού, του 
Α. Ν. 2039/39 και του από 18.8.1941 Κ.Δ/τος (ΦΕΚ 286 Α'). 

3. Το Ίδρυμα διαθέτει περιορισμένο αριθμό υποτρο¬ 
φιών και δικαιούται να απονέμει υποτροφίες σε σπουδα¬ 
στές της επιλογής του. 

Αν χρειαστεί, οι σπουδαστές μπορεί να κληθούν για συ¬ 
νέντευξη. 

Επίσης μπορεί το Διοικητικό Συμβούλιο να τους ζητήσει 
πρόσθετα δικαιολογητικά. 

4. Οι αιτούντες που πληρούν ή δεν πληρούν τις προϋ¬ 
ποθέσεις για την απονομή της υποτροφίας θα πληροφο- 
ρηθούν γραπτώς ότι η αίτησή τους έγινε δεκτή ή απορρί- 
φθηκε από το Δ.Σ., μετά από τοιχοκόλληση στο Γραφείο 
του Ιδρύματος του σχετικού πρακτικού. 

5. Το Διοικητικό Συμβούλιο θα αποφασίζει πόσες υπο¬ 
τροφίες θα απονεμηθούν εκείνο το έτος βάσει του οικο¬ 
νομικού προϋπολογισμού και των δωρεών που αναμένε¬ 
ται να λάβει το ίδρυμα το ίδιο έτος. 

6. Η επιλογή των υποψηφίων θα γίνει με κριτήριο, πρώ¬ 
τα την οικονομική αδυναμία και μετά την επίδοση. 

7. Σε περίπτωση που συντρέξουν σωρευτικά οι ίδιες 
προϋποθέσεις μεταξύ των υποψηφίων, η τελική επιλογή 
θα γίνει με κλήρο. 

8. Το ίδρυμα θα δημιουργήσει κατάλογο όλων των ανα¬ 
γνωρισμένων πανεπιστημίων και σχολών για τα οποία θα 
δίνονται υποτροφίες. 

Εάν κάποιος σπουδαστής ζητήσει υποτροφία για πανε¬ 
πιστήμιο η σχολή, που δεν περιλαμβάνεται στον εν λάγω 
κατάλογο, το Διοικητικά Συμβούλιο θα μελετήσει τη σο- 
βαράτητα καιτο κύροςτου εν λάγω ιδρύματος και θα απο¬ 
φασίσει εάν θα γίνει δεκτή η αίτηση. 

9. Το Διοικητικό Συμβούλιο θα προϋπολογίσει την οικο¬ 
νομική κατάσταση του ιδρύματος βάσει των δωρεών, που 
έχει λάβει και που προβλέπει άτι θα λάβει καιτωντρεχου- 
σών υποχρεώσεων. 

10. Στο τέλος κάθε ακαδημαϊκού έτους, το Διοικητικά 
Συμβούλιο θα έρχεται σε επικοινωνία με τους καθηγητές 
της σχολής, που φοιτά ο σπουδαστής, προκειμένου να 
ελέγξει και να βεβαιώσει την συνέχιση της υποτρσφίας. 

11. Τα χρήματα για κάθε υποτροφία που απονέμεται θα 
φυλάσσονται για αυτάν τον σκοπά, μέχρι το τέλος των 
σπουδών του σπουδαστή. Δεν μπορούν να χρησιμοποιη¬ 
θούν για οποιονδήποτε άλλο σκοπά. 

Β. Οι υποψήφιοι υπάτροφοι είναι υποχρεωμένοι να υπο¬ 
γράψουν μια υπεύθυνη δήλωση δηλώνοντας ότι: 

1. Θα αφιερώσουν όλες τις δραστηριότητές τους στην 
επιδίωξη των ανωτάτων σπουδών τους. 

2. Θα παρακολουθήσουν όλα τα απαιτούμενα μαθήμα¬ 
τα, κατά πλήρες ωράριο (ΡυΙΙ ΐίπιβ) για άλα τα μαθήματα, 
για τον τομέα που επέλεξαν, ακολουθώντας τις συστά¬ 
σεις του πανεπιστημίου τους. 

3. Εντός και εκτός του πανεπιστημίου θα σέβονται τους 
νόμους, ήθη και έθιμα της χώρας μας ή της χώρας που 
τους φιλοξενεί. 

4. Θα φέρονται, εάν βρίσκονται στο εξωτερικά, σαν κα¬ 
λοί πρεσβευτές της Ελλάδας και άπου αρμάζει θα προω¬ 
θούν την Ελλάδα και τον πολιτισμό της. 

Γ. Εκείνοι που επιθυμούν να λάβουν υποτροφία από το 
ίδρυμα πρέπει να προσκομίσουν και να υποβάλουν στο Δι¬ 
οικητικά Συμβούλιο τα παρακάτω δικαιολογητικά: 

Ι.Αντίγραφατων φορολογικών δηλώσεωντωντριών (3) 
τελευταίων ετών του ιδίου, των γονέων ή των νομίμων κη¬ 
δεμένων. Ενδεχάμενα, πράσθετα δικαιολογητικά για να 


προσδιορισθεί το μέγεθος της οικονομικής αδυναμίας ή 
ανάγκης. 

2. Επίσημα σχολικά ή πανεπιστημιακά έγγραφα που να 
βεβαιώνουν ή να αποδεικνύουν ότι ο αϊτών έχει μέσο όρο 
βαθμολογίας τουλάχιστον «λίαν καλώς». Έγγραφα που 
να αποδεικνύουν το τυχόν ερευνητικό (θεωρητικό ή πρα¬ 
κτικό) έργο του σπουδαστή. 

3. Επιστολή του διευθυντή της σχολής του σπουδαστή, 
ότι του αξίζει η ευκαιρία επιδίωξης ανωτάτων σπουδών. 

4. Επιστολή ή επιστολές καθηγητών μαθημάτων σχετι¬ 
κών με τον τομέα ή την ειδικάτητα που ενδιαφέρει τον 
σπουδαστή, δηλωτική των ικανοτήτων του, για τη λήψη 
της υποτροφίας. 

5. Επεξηγηματική έκθεση του σπουδαστή για τους λά- 
γους που θέλει να σπουδάσει την συγκεκριμένη ειδικότη¬ 
τα. 

6. Δήλωση του υποψηφίου υποτρόφου για το πανεπι¬ 
στήμιο που επιθυμεί να σπουδάσει και το δίπλωμα που 
επιδιώκει να πάρει ή πιστοποιητικά εγγραφής σε πανεπι¬ 
στημιακή σχολή για την οποία ζητά υποτροφία. 

Δ. Θ αριθμάς των υποτροφιών είναι ανάλογος με τα 
έσοδα του ιδρύματος και ο αριθμός των υποτρόφων απο- 
φασίζεται από το Διοικητικό Συμβούλιο του ιδρύματος. 

Αρθρο 10 

Χορήγηση υποτροφιών 

1. Σε κάθε υπάτροφο καταβάλλεται στην αρχή κάθε μή¬ 
να, με απόφαση του Δ.Σ., χρηματικό ποσό ανάλογο, το 
οποίο δεν μπορεί να είναι για τους σπουδαστές της αλλο¬ 
δαπής και ημεδαπής ανώτερο του διπλασίου ανωτάτου 
χρηματικού ορίου, που προβλέπεται για τους σπουδα¬ 
στές αυτούς, από την εκάστοτε ισχύουσα απόφαση του 
Υπουργού Οικονομικών, αλλά ούτε και μικράτερο του 
ανωτάτου χρηματικού ορίου που προβλέπεται απά την 
εκάστοτε ισχύουσα απάφαση ταυ Υπουργσύ Οικονομι¬ 
κών, σύμφωνα με τις διατάξεις του άρθρου 54 του 
Α.Ν. 2039/39 και του άρθρου 28 του από 18.8.1941 
Κ.Δ/τος (ΦΕΚ286 Α). 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27του από 18.8.1941 Κ.Δ/τος (ΦΕΚ286 Α'). 

3. Η υποτροφία θα παρέχεται μέχρι πέρατος των κανο¬ 
νικών τους σπουδών στην εκπαιδευτική βαθμίδα που φοι¬ 
τούν. 

4. Η χορήγηση της υποτροφίας διακόπτεται εάν: 

α. Ο/Η υπότροφος δεν παρακολουθεί τα μαθήματα έχει 
μεγάλο αριθμά αδικαιολογήτων απουσιών, λάβει πολύ 
χαμηλούς βαθμούς ή η εν γένει προοδός του κρίνεται άτι 
δεν είναι ικανοποιητική, ή άτι διέκοψε τις σπουδές του. 

β. Παραβιάσει τους νόμους της χώρας που βρίσκεται 

γ. Χρησιμοποιήσει χρήματα τις υποτροφίας για άλλο 
σκοπά απά τις σπουδές του ή υποβάλει ανακριβή, πάσης 
φύσεως έγγραφα και δικαιολογητικά στο Ίδρυμα και 

δ. Γ ενικά, άταν συντρέχουν οι προϋποθέσεις που ορίζο¬ 
νται απά τις διατάξεις της συστατικής πράξης του ιδρύ¬ 
ματος και των άρθρων 57 του Α. Ν. 2039/39 και 29 του πα¬ 
ραπάνω κανονιστικού διατάγματος. 

Όλα τα παραπάνω διαπιστώνονται με πράξη του Διοι¬ 
κητικού Συμβουλίου του ιδρύματος που έχει υποχρέωση 
να παρακολουθεί την άλη πορεία των σπουδών των υπο- 
τράφων και να αξιώνει απά αυτούς κάθε χράνο αποδεικτι¬ 
κά στοιχεία της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552, τ.Α'). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 κανονιστικού διατάγματος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με πρσεδρικό διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση εκπλήρωσης ή μη του σκοπού του ιδρύ¬ 
ματος, μπορεί το Διοικητικό Συμβούλιο να αποφασίζει με 
πλειοψηφία 51 % των ψήφων των μελών του, την διάλυση 
του ιδρύματος. 

3. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του, κινητή και ακίνητη, θα πε¬ 
ριέρχεται σε Ίδρυμα με παρεμφερείς σκοπούς. 


Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 28 Ιουνίου 2001 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

ΑΠ. ΦΩΤΙΑΔΗΣ Π ΕΤΡΟΣ ΕΥΘΥΜ ΙΟΥ 

-♦- 

Α ΠΟΦΑΣΕΙ Σ 

Αριθ. 8084/Β2-120 (2) 

Έγκριση και προκήρυξη διενέργειας της Ετήσιας Γεωρ¬ 
γικής Στατιστικής Έρευνας έτους 2001. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΓΕΩΡΓΙΑΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» 532/91 
«περί οργανισμού της Γ.Γ.ΕΣΥΕ» και 226/2000 «Οργανι¬ 
σμός της Γ.Γ.ΕΣΥΕ», 

β. του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081 /92 και του άρθρου 
1 του Ν. 2469/1997, 

γ. του άρθρου 9 του Ν. 2392/96 «πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε δισικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ», 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις», 

ε. την απόφαση αριθ. 1039386/441/Α0006/21-4-2000 
του Υπουργού Οικονομικών με θέμα: «Ανάθεση αρμσδιο- 
τήτων του Υπουργού Οικονομικών στους Υφυπουργούς 
Οικονομικών» 

2. Το Β.Δ. 111/15.2.62 «Περίδιενεργείας ετησίας γεωρ¬ 
γικής στατιστικής ερεύνης Δήμων και Κοινοτήτων» (ΦΕΚ 
31/τ.Α722.2.1962), 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ.ΕΣΥΕ, ύψους εκατόν εβδομήντα πέντε 
εκατομμυρίων (175.000.000) δρχ. για το οικονομικό έτος 
2001, η οποία θα βαρύνειτιςπιστώσειςτου ειδικού φορέα 
13-610 της Γ.Γ.ΕΣΥΕ με ΚΑΕ 5193 «Κάθε είδους δαπάνες 
για τη διεξαγωγή γεωργικών και κτηνοτροφικών ερευνών 
από τη Γ.Γ. ΕΣΥΕ», 

4. Τη σχετική εισήγηση με το Υπηρεσιακό Σημείωμα 
αριθ. 23/6.3.2001 της Δ/νσης Στατιστικών Πρωτογενούς 
Τομέα της Γ.Γ.ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια της 
Ετήσιας Γεωργικής Στατιστικής Έρευνας εντός του 

έτους 2001 από το Τμήμα Ετήσιων Στατιστικών Γεωργίας 
και Κτηνοτροφίας και Στατιστικών Αλιείας της Δ/νσης 
Στατιστικών Πρωτογενούς Τομέα της Γ.Γ.ΕΣΥΕ. 

2. Η έρευνα αποσκοπεί στην παρσχή στατιστικής πλη¬ 
ροφορίας για τους τομείς Γεωργίας, Κτηνοτροφίας και 
Αλιείας με τη συγκέντρωση στοιχείων που αναφέρονται 
σε: 

α. Εκτάσεις και συγκομισθείσα παραγωγή για τις: 

• αροτραίες καλλιέργειες, 

• καλλιέργειες με λαχανικά, 

• δενδρώδεις καλλιέργειες και συγκαλλιέργειες μέσα 
σε κανονικούς δενδρώνες, 

• αμπελώνες, 

• εκτάσεις αγραναπαύσεων και κηπευτικής γης (φυτώ¬ 
ρια, σπορεία, εμπορικοί ανθόκηποι), καθώς και όσες 
εκτάσεις από τις ανωτέρω πστίστηκαν εντός του έτους. 

• Συλλέγονται, επίσης, και στοιχεία που αναφέρονται 
στην παραγωγή ελαιολάδου. 

β. Αριθμός εκτρεφομένων ζώων και παραγωγή κτηνο- 
τροφικών προϊόντων. 

γ. Χρησιμοποιηθέντα γεωργικά μηχανήματα για τις διά¬ 
φορες γεωργικές και κτηνοτροφικές εργασίες. 

δ. Στοιχεία αλιείας εσωτερικών υδάτων, παράκτιας θα¬ 
λάσσιας αλιείας και μηχανοκίνητων επαγγελματικών αλι¬ 
ευτικών σκαφών θαλάσσιας αλιείας με μηχανή κινήσεως 
ισχύος μέχρι και 19 ίππους (ΗΡ). 

3. Η έρευνα θα διενεργηθεί σε επίπεδο Δημοτικού ή Κοι¬ 
νοτικού Διαμερίσματος, τα δε στατιστικά στοιχεία θα εξα¬ 
χθούν σε επίπεδο Δημοτικού ή Κοινοτικού Διαμερίσμα¬ 
τος, με δυνατότητα παροχής των αποτελεσμάτων της 
έρευνας και σε επίπεδο νέων Δήμων και Κοινοτήτων της 
Χώρας. 

Ερευνώμενη μονάδα είναι η έκταση του εδάφους, η 
οποία περιλαμβάνεται εντάς των διοικητικών ορίων κάθε 
Δημοτικού και Κοινοτικού Διαμερίσματος (πρώην Δήμου 
ή Κοινότητος). 

4. Ως όργανα διενέργειας της έρευνας αυτής ορίζονται 
οι: 

• υπάλληλοιτης Γ.Γ.ΕΣΥΕ, μόνιμοι και με σύμβαση Ι.Δ., 

• στατιστικοί ανταποκριτές, δηλ. υπάλληλοι Δήμων και 
Κοινοτήτων και 

• αγροφύλακες 

Σε περίπτωση κωλύμματος ή αδυναμίας των στατιστι¬ 
κών ανταποκριτών, αυτοί αντικαθίστανται απά: 

• υπαλλήλους των Δ/νσεων Γεωργίας των Νομαρχια¬ 
κών Αυτοδιοικήσεων 

• υπαλλήλους άλλων Δημοσίων Υπηρεσιών ή Ν.Π.Δ.Δ., 

• υπαλλήλους Αγροτικών Συνεταιρισμών και Ενώσεων 
και 

• ιδιώτες-συνεργάτες. 

Ο έλεγχος κάθε ενιαίου δελτίου Δημοτικού ή Κοινοτικού 
Διαμερίσματος θα γίνεται από γεωπόνους των Περιφε¬ 
ρειακών Υπηρεσιών του Υπουργείου Γεωργίας. 

5. Ο ορισμός των αντικαταστατών των στατιστικών 
ανταποκριτών θα γίνει με απόφαση του Γ ενικού Γ ραμμα- 
τέατης ΕΣΥΕ. 

6. Με νεότερη απόφαση των Υπουργών Εθνικής Οικο¬ 
νομίας και Οικονομικών θα γίνει ο καθορισμός της αμοι¬ 
βής όσων απασχοληθούν στην έρευνα αυτή. 


7. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Ιουνίσυ 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Γ.ΔΡΥΣ Γ.ΑΝΩΜΕΡΙΤΗΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 
-♦- 

Αριθ. 47797/321 (3) 

Έγκριση τροποποίησης του άρθρου 4 του καταστατικού 
του «Οικοδομικού Συνεταιρισμού Προσωπικού Ολυ¬ 
μπιακής Αεροπορίας - ΣΠΟΑ - ΣΥΝ.Π.Ε.». 

Η ΔΙΕΥΘΥΝΤΡΙΑ ΟΙΚΙΣΤΙΚΗΣ ΠΟΑΙΤΙΚΗΣ 
ΚΑΙ ΚΑΤΟΙΚΙΑΣ ΤΟΥ ΥΠΕΧΩΔΕ 

Έχοντας υπόψη: 

1. Την με αρ. οικ. 103326/1281/15.12.1996 (ΦΕΚ 1126/ 
Β/96) απόφαση τσυ Υπουργού ΠΕ.ΧΩ.Δ.Ε. για «Μεταβί¬ 
βαση αρμοδιοτήτων του Υπουργού ΠΕ.ΧΩ.Δ.Ε. στον Γε¬ 
νικό Γραμματέα, στους Γεν. Διευθυντές και στους Προϊ¬ 
σταμένους Δ/νσεων και Τμημάτων του Υ. Π Ε.ΧΩ.Δ. Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικάτερατο άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμάρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τράπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών», όπως ισχύει σήμερα. 

4. Το με αρ. πρωτ. 317/18.4.2001 έγγραφο του Οικοδο¬ 
μικού Συνεταιρισμού (αρ. πρωτ. Υ.ΠΕ.ΧΩ.Δ.Ε. 47797/ 
321/2001) μετο οποίο διαβιβάστηκετο από 8.4.2001 πρα¬ 
κτικό της Γ.Σ. από 1/8.4.2001 του Οικοδομικού Συνεταιρι¬ 
σμού Προσωπικού Ολυμπιακής Αεροπορίας ΣΠΟΑ 
Συν.Π.Ε. συνοδευόμενο από όλα τα προβλεπόμενα από 
τις διατάξεις του Π.Δ. 93/87 στοιχεία. 

5. Τα λοιπά δικαιολογητικά που περιέχονται στον πιο 
πάνω φάκελλο. 

6. Τις διατάξεις του άρθρου 29Ατου Ν. 1558/85 άπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονάς ότι από τις κανονιστικές διατάξεις 
αυτής της απάφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την τροποποίηση του άρθρου 4 με τίτλο «Η 
Διάρκεια του Συν/σμού του καταστατικού του ΠΑΡΑΘΕ- 
ΡΙΣΤΙΚΟΥ Ο.Σ. ΠΡΟΣΩΠΙΚΟΥ ΟΛΥΜΠΙΑΚΗΣ ΑΕΡΟΠΟ¬ 
ΡΙΑΣ - ΣΠΟΑ - ΣΥΝ.Π.Ε. που εγκρίθηκε με την υπ’ αριθμ. 
19471/524/14.12.89 απάφαση του Ειδικού Γραμματέα Οι¬ 
κιστικής και Κατοικίας ΥΠΕΧΩΔΕ (ΦΕΚ 1/Β/3.1.90), άπως 
αυτή εγκρίθηκε από την Γ.Σ. της 1/8.4.2001 και αναφέρε- 
ται στο πρακτικό αυτής με την ημερομηνία 8.4.2001. 

Το υπό τροποποίηση άρθρο 4 του καταστατικού είχε ως 
εξής: 

ΑΡΘΡΟ 4: «Η ΔΙΑΡΚΕΙΑ ΤΟΥ ΣΥΝΕΤΑΙΡΙΣΜΟΥ: 10 ΕΤΗ» 

Και τροπαποιείται ως εξής: 

ΑΡΘΡΟ 4: «Η ΔΙΑΡΚΕΙΑ ΤΟΥ ΣΥΝΕΤΑΙΡΙΣΜΟΥ» 

Η διάρκεια του Συνεταιρισμού παρατείνεται μέχρι το 
2010 . 

Με την απόφαση αυτή εγκρίνεται μόνο η τροποποίηση 
του άρθρου 4 του καταστατικού του συνεταιρισμού σύμ¬ 
φωνα με τις διατάξεις του Π.Δ. 93/87. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2001 
Η Διευθύντρια 
Α. ΔΗΜΟΥ 
-♦- 

Αριθ. 5039 (4) 

Ανανέωση θητείας Αναπτυξιακού Συνδέσμου Δήμων και 
Κοινοτήτων Θριασίου Πεδίου Νομαρχιακής Αυτ/σης 
Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 206 (πληντης παραγράφου 
4) έως 211 και 212 του Π.Δ. 410/95. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση θεμάτων για την 
Τοπική Αυτ/ση και άλλες διατάξεις». 

3. Την αριθ. 6339/20.4.1998 απόφαση του Νομάρχη 
Δυτ. Αττικής, που εκδάθηκε μετά την αριθ. 67756/ 
3.3.1998 ΚΥ.Α. περί σύστασης Αναπτυξιακού Συνδέσμου 
Δήμων και Κοινοτήτων Θριασίου Πεδίου, αποτελούμενο 
από τους Δήμους Ελευσίνας, Μάνδρας, Ασπροπύργου 
και απάτην Κοινότητα Μαγούλας (ΦΕΚ271 τ.Β/9.5.88). 

4. Την αριθ. 278/28.2.1994 απόφαση του Νομάρχη Δυ¬ 
τικής Αττικής με την οποία τροποποιήθηκε η συστατική 
πράξη του Αναπτυξιακού Συνέσμου Δήμων και Κοινοτή¬ 
των Θριασίου Πεδίου και έγινε μέλος και ο Δήμος Νέας 
Περάμου (ΦΕΚ233/τ.Β/5.4.1994). 

5. Την αριθ. 1983/3.4.2000 απόφασή μας, περί τροπο¬ 
ποίησης της παρ. 2 της Συστατικής Πράξης του Αναπτυ¬ 
ξιακού Συνδέσμου Δήμων και Κοινοτήτων Θριασίου Πεδί¬ 
ου, με την οποία καθορίστηκε η διάρκεια του ως άνω Ανα¬ 
πτυξιακού Συνδέσμου μέχρι 30.6.2000 (ΦΕΚ 
δημοσίευσης 567/2000 τ.Β). 

6. Την αριθ. 8821/27.11.2000 απόφασή μας με την οποία 
τροποποιήθηκε εκ νέου η παρ. 2 της Συστατικής Πράξης 
του Αναπτυξιακού Συνδέσμου Δήμων και Κοινοτήτων 
Θριασίου Πεδίου, και καθορίστηκε η διάρκειάτου μέχρι 
31.12.2000 (ΦΕΚδημοσίευσης 1636/2000τ.Β). 

7. Τις αριθ. 202/10.5.2001, 269/19.12.2000, 76/ 
18.12.2000,28/5.3.2001 και 33/16.3.2001 αποφάσειςτων 
Δημοτικών Συμβουλίων Ασπροπύργου, Ελευσίνας Μάν¬ 
δρας Νέας Περάμου και του Κοινοτικού Συμβουλίου Κοι- 
νάτητας Μαγούλας αντίστοιχα, περί ανανέωσης της θη¬ 
τείας του Αναπτυξιακού Συνδέσμου Δήμων και Κοινοτή¬ 
των Θριασίου Πεδίου για την επάμενη δεκαετία για τους 
αναγραφάμενους στο σκεπτικό των ανωτέρω αποφάσε¬ 
ων σκοπούς, αποφασίζουμε: 

1. Την ανανέωση της θητείας του Αναπτυξιακού Συνδέ¬ 
σμου Δήμων και Κοινοτήτων Θριασίου Πεδίου Νομ/κής 
Αυτ/σης Δυτικής Αττικής για την επόμενη δεκαετία ήτοι 
από υπογραφής της παρούσας απόφασης και μέχρι την 
31.12.2011. 

2. Σκοπός του Συνδέσμου είναι: 

α) Συνέχιση παρακολούθησης λειτουργίας του Περιφε¬ 


ρειακού Γενικού Νοσοκομείου Ελευσίνας «ΘΡΙΑΣΙΟ», 
ενέργειες για την πλήρη λειτουργία. 

β) Συνέχιση λειτουργίας του γραφείου ελέγχου ρύπαν¬ 
σης και ποιότητας περιβάλλοντος, διεύρυνση δραστη¬ 
ριοτήτων. 

γ) Ανάπτυξη του περιαστικού πρασίνου, αναδάσωση 
δασικών και αναδασωτέων εκτάσεων. 

δ) Ανάπτυξη παραγωγικών δραστηριοτήτων σε διάφο¬ 
ρους τομείς άπως π.χ. επαναλειτουργία βιώσιμων προ¬ 
βληματικών επιχειρήσεων, κατασκευή και εκμετάλευση 
μαρίνων σκαφών. 

ε) Απόδοση προς τον Αναπττυξιακό Σύνδεσμο εκτάσε- 
ωντου Δημοσίου προς αξιοποίηση. 

στ) Ενέργειες για επιτάχυνση του Αποχετευτικού έργου 
ακαθάρτων-άμβριων ρεμάτων, 
ζ) Συμμετοχή στη διαχείριση Φυσικού Αερίου, 
η) Δημιουργία διαδημοτικού Νεκροταφείου, 
θ) Μελέτες Περιβαλλοντικής και Πολεοδομικής Ανα¬ 
βάθμισης. 

ι) Μελέτες για τους υδάτινους πάρους Θριασίου Πεδί- 
ου-Εμπλουτισμάς υδροφόρου ορίζοντα. 

ια) Υδροδότηση Θικισμών των Δήμων-Κοινότητας με¬ 
λών του Αναπτυξιακού Συνδέσμου. 

3. Ίδιοι Πόροιτου Συνδέσμου θα είναι η εισφοράτων με¬ 
λών του, που θα ανέρχονται σε ποσοστό 10% με βάση τα 
αναφεράμενα στον προϋπολογισμό κάθε μέλους Τακτι¬ 
κών Εσάδων κατ’ έτος. 

4. Ο Νέος Αναπτυξιακάς Σύνδεσμος υπεισέρχεται αυ¬ 
τοδίκαια στις υποχρεώσεις και τα δικαιώματα του Συνδέ¬ 
σμου Δήμων και Κοινοτήτων Θριασίου Πεδίου του οποίου 
η θητεία έληξε στις 31.12.2000. 

5. Τα μέλη του Συνδέσμου είναι οι Δήμοι Ασπροπύργου, 
Ελευσίνας, Μάνδρας, Ν. Περάμου και Κοινότητας Μα¬ 
γούλας. 

ΠΑΡΑΤΗΡΗΣΗ: Ο Δήμος Μάνδρας όπως προκύπτει 
από την προμνημονευόμενη απόφαση Δημοτικού του 
Συμβουλίου αριθ. 76/2001, αποφάσισε ομόφωνα την ανα¬ 
νέωση της θητείας του Αναπτυξιακού Συνδέσμου Θριασί- 
ου Πεδίου για την επόμενη δεκαετία, για τους ανωτέρω 
σκοπούς πληντης συμμετοχής του στο διαδημοτικό Νε¬ 
κροταφείο. 

6. Έδρα του Συνδέσμου παραμένει ο Δήμος Ελευσίνας. 
Από τις διατάξεις αυτής της απάφασης δενπροκαλείται 

δαπάνη σε βάρος του Προϋπολογισμού του Αναπτυξια¬ 
κού Συνδέσμου Δήμων και Κοινοτήτων Θριασίου Πεδίου. 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 22 Ιουνίου 2001 

Θ Γενικάς Γραμματέας Περιφέρειας 
ΜΙΧΑΗΑΚΥΡΙΑΚΙΔΗΣ 

-♦- 

Αριθ. 4933 (5) 

Σύσταση Νομικού Προσώπου με την επωνυμία «Σχολική 
Επιτροπή 4ου Δημοτικού Σχολείου Ζεφυρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/95 (Δημο¬ 
τικού και Κοινοτικού Κώδικα). 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες Εκπαιδευτικές διατάξεις», 
ως και τις άμοιεςτου άρθρου 11 του Ν. 2130/93. 

3. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση θεμάτων για την 
Τοπ. Αυτ/ση και άλλες διατάξεις». 

4. Την αριθ. 51/2001 απόφαση του Δημοτικού Συμβου¬ 
λίου Δήμου Ζεφυρίου που αφορά «Σύσταση Νομικού 
Προσώπου με την επωνυμία “Σχολική Επιτροπή 4°“ Δημ. 
Σχολείου Ζεφυρίου”», αποφασίζουμε: 

1. Συνιστούμε στο Δήμο Ζεφυρίου του Νομού Αττικής 
Νομικό Πρόσωπο με την επωνυμία «ΣΧΟΛΙΚΗ ΕΠΙΤΡΟΠΗ 
4“ ΔΗΜΟΤΙΚΟΥ ΣΧΟΛΕΙΟΥ ΖΕΦΥΡΙΟΥ». 

2. ΣΚΟΠΟΣ του Νομικού Προσώπου είναι: 

- Η διαχείριση των πιστώσεων πσυ διατίθενται για τις 
λειτουργικές δαπάνες καθαριότητας, θέρμανσης, φωτι- 
σμσύ, ύδρευσης, τηλεφώνσυ, αποχέτευσης, αναλώσιμων 
υλικών κ.λπ. 

- Η αμοιβή καθαριστριών. 

- Η εκτέλεση μικρών έργων για επισκευή και συντήρηση 
των διδακτηρίων και του κάθε είδους εξοπλισμού τους. 

- Η εισήγηση προς τις αντίστοιχες διευθύνσεις πρωτσ- 
βάθμιας και δευτεραβάθμιας εκπαίδευσης για τον εφο¬ 
διασμό απότσν Οργανισμό Σχολικών κτιρίων των σχολεί¬ 
ων με έπιπλα και εξοπλιστικά είδη και από το Υπουργείο 
Εθνικής Παιδείας και Θρησκευμάτων με βιβλία για τις 
σχολικές βιβλιοθήκες. 

- Η διαχείριση των εσόδων από την ενδεχόμενη εκμετά- 
λευση των κυλικείων και 

- Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από πενταμελές Διοι¬ 
κητικό Συμβούλιο αποτελούμενο από: 


α. Τον εκάστοτε Δήμαρχο ως Πρόεδρο ή Δημοτικό Συμ¬ 
βούλιο που ορίζεται από τον Δήμαρχο ως Πρόεδρο, 
β. Ένα Δημοτικό Σύμβουλο, 
γ. Τον Δ/ντή της σχολικής μονάδας, 
δ. Εκπρόσωπο του Συλλόγου Γονέων και Κηδεμόνων, 
ε. Ένα δημότη ή κάτοικο. 

4. Η θητείατου πρώτου Δ.Σ. του Νομικού Προσώπου λή¬ 
γει με τη λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση του Δήμου. 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Οι εισπράξεις από τα αντίτιμο των παρεχομένων 
πραγμάτων ή υπηρεσιών, 
ε. Πρόσσδοι από την περιουσία του. 

6. Περιουσία 

Η ετήσια επιχαρήγηση του Δήμου. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από ταν Πρόεδρο του Δ.Σ. και 
όταν αυτός απουσιάζει ή κωλύεται από ταν Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του οικείου Δήμου 
ύψους 4.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 13 Ιουνίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




